Борис Младенов-Young
С какво ли е лекувал Хипократ…

chitanka.info

С какво ли е лекувал Хипократ

тогавашните болести телесни?

Какви „лекарства“ са били известни

на тоз велик лечител всепризнат?

В онези дни далечни може би

са прости лекове били на мода,

извлечени от живата природа —

масаж, вендузи, билки и свещи…[1]

Но чудно ли е, в двадесети век,

ний в до-антибиотичната ера,

лекувахме със методи от вчера;

А имаше и болести без лек;

и цитостатичните препарати

до скоро бяха средства непознати.

Сидни, Австралия — 2017 г.

[1] Свещи = свещички — супозитории (за анално приложение на лекарства) ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.